Sità metropułitana de Turin

Ła Provincia de Turin ła xe na provincia del Piemonte co pì de 2,2 milioni de abitanti.

Ła confina a nord co ła Vałe d'Aosta, a est co łe Province de Bieła, de Vercełi, de Ałesandria e de Asti, a sud co ła Provincia de Cuneo, a ovest co ła Fransa (departementi de ła Savoia inte ła rejon Rodano-Alpi e de łe Alte Alpi inte ła Provensa-Alpi-Costa Azura).
 Teritorio 
Intel 1947 a xe sta xontai, da ła Vałe d'Aosta, i teritori de ła Vałe de ł'Orco, Val Soana e el çircondario de Ivrea fin a Carema. Sti teritori canavexani, che i formea el vecio çircondario de Ivrea, i jera stà xontai a Aosta durante el fasismo quando, formà ła nova provincia de Aosta, a se ga voesto che questa ła perdese el so caratare tipicamente alpin e fransexe, diłuendoło coi teritori canavexani, che i ne costituiva par altro ła conponente economicamente e culturalmente pì viva. Co ła formazion de ła Rejon Autonoma Vałe d'Aosta (1946) Ivrea e el Canavexe i xe sta reintegrai inte ła Provincia de Turin e intel Piemonte.

Ła Provincia de Turin ła ga el pì grando numaro de Comuni in Italia: 315. Ła xe quarta provincia pì popołada d'Italia (dopo Miłan, Roma e Napułi). Ła xe ła quarta provincia par estension (dopo Bolzan, Foxa e Cuneo).

 Comuni de ła Provincia 

 Gałeria fotografega 

 Comuni prinsipałi 
 Turin - 902 255 abitanti
 Moncalieri - 55 059 abitanti
 Rivoli - 51 996 abitanti
 Collegno - 49 634 abitanti
 Nichelino - 48 297 abitanti
 Settimo Torinese - 47 441 abitanti
 Grugliasco- 38 725 abitanti
 Venaria Reale - 35 660 abitanti
 Pinerolo - 34 241 abitanti
 Ivrea - 24 000 abitanti
 Chivasso - 24 000 abitanti.

 Łigamenti foresti 
 Il sito ufficiale dei Sacri Monti UNESCO